Diari Oficial de la Generalitat Valenciana


Sumari del DOGV 6215, del 26-02-2010 (2010/1880)

RESOLUCIÓ de 18 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministeri de Ciència i Innovació, la Generalitat i l'Associació d'Investigació de Materials Plàstics i Connexes (AIMPLAS), en la selecció i execució del projecte Construcció del centre de desenrotllament de nous materials composites i nanocomposites i el seu equipament cientificotecnològic, cofinançat pel FEDER.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1880


Data del document
:   18-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * administració central
    * cooperació administrativa

RESOLUCIÓ de 18 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministeri de Ciència i Innovació, la Generalitat i l'Associació d'Investigació de Materials Plàstics i Connexes (AIMPLAS), en la selecció i execució del projecte Construcció del centre de desenrotllament de nous materials composites i nanocomposites i el seu equipament cientificotecnològic, cofinançat pel FEDER.
[2010/1880]
El Ministeri de Ciència i Innovación, la Generalitat i l'Associació d'Investigació de Materials Plàstics i Connexes (AIMPLAS) han subscrit, després de la tramitació prèvia reglamentària, el 15 de desembre de 2009, el conveni en la selecció i execució del projecte Construcció del centre de desenrotllament de nous materials composites i nanocomposites i equipament cientificotecnològic d'este, cofinançat pel FEDER.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0241/2010, i que figura com a annex d'esta resolució.
València, 18 de febrer de 2010.- El director general del Secretariat del Consell: Ángel Mompó Romero.
Conveni entre el Ministeri de Ciència i Innovació, la Generalitat Valenciana i l'Associació d'Investigació de Materials Plàstics i Connexes (AIMPLAS), en la selecció i execució del projectec Construcció del centre de desenrotllament de nous materials composites i nanocomposites i equipament cientificotecnològic, cofinançat pel Feder.
Madrid, 15 de desembre de 2009
Reunits
D'una banda, Cristina Garmendia Mendizábal, ministra de Ciència i Innovació, nomenada per Reial Decret 436/2008, de 12 d'abril, que actua en virtut de l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat, i la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú.
D'una altra banda, Vicente Rambla Momplet, conseller d'Indústria, Comerç i Innovació i vicepresident primer del Consell, segons Decret 13/2009, de 27 d'agost, del president de la Generalitat, en l'exercici de les atribucions que li atorga la Llei 5/1983, de 30 de desembre, del Consell, i expressament facultat per a este acte per Acord del Consell.
D'una altra, Jaime Pujol Palés, en qualitat de president de l'Associació d'Investigació de Materials Plàstics i Connexes (AIMPLAS), i el Sr. José Antonio Costa Mocholí, en qualitat de director gerent de la mateixa associació, amb CIF G-46714853, domiciliada al c/ Gustave Eiffel, núm. 4, CP 46531 de Paterna (València) i inscrita el 23 de gener de 1991, en la secció 1, amb número de registre 97.210, del Registre Nacional d'Associacions del Ministeri de l'Interior, que intervenen en virtut de l'article núm. 21 dels estatuts de l'associació.
Com que es reconeixen mútuament plena capacitat per a subscriure este acte,
Exposen
1. Que d'acord amb el Reglament (CE) núm. 1.083/2006, del Consell d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió i al Reglament (CE) núm. 1.828/2006, de la Comissió, de 8 de desembre de 2006, pel qual es fixen normes de desenrotllament per al Reglament (CE) núm. 1.083/2006, del Consell, els criteris de selecció de les operacions cofinançades pel Fons Europeu de Desenrotllament Regional s'establixen en els corresponents comités de seguiment dels programes operatius aprovats per decisió de la Comissió Europea.
2. Que d'acord amb el que s'establix en els criteris de selecció aprovats pel Comité de Seguiment del Programa Operatiu FEDER 2007-2013, d'Investigació, Desenrotllament i Innovació per i per a Benefici de les Empreses - Fons Tecnològic, aprovat per decisió de la Comissió Europea de 7 de desembre de 2007, la selecció de projectes d'infraestructures científiques es farà a través de convenis de col·laboració entre l'administració general de l'Estat i les administracions públiques autonòmiques corresponents, identificats com a prioritaris per les comunitats autònomes i que permeten evitar duplicitats i mancances a escala estatal.
3. Que la Llei 38/2003, de 17 de novembre, General de Subvencions, establix que les subvencions finançades a càrrec de fons de la Unió Europea es regiran per les normes comunitàries aplicables en cada cas.
4. Que correspon a l'Estat el «foment i la coordinació general de la investigació científica i tècnica», d'acord amb l'article 149.1.15 de la Constitució. De forma específica, segons el Reial Decret 524/2009, de 7 d'abril, pel qual es reestructuren els departaments ministerials, desplegat pel Reial Decret 640/2009, de 17 d'abril, correspon al Ministeri de Ciència i Innovació la proposta i l'execució de la política del Govern en matèria d'investigació científica, desenrotllament tecnològic i innovació. Tot això d'acord amb els objectius que es concreten en el vigent Pla Nacional d'Investigació Científica, Desenrotllament i Innovació Tecnològica 2008-2011, juntament amb les idees de la Comissió Europea sobre construcció de l'Espai Europeu d'Investigació i les directrius estratègiques comunitàries en matèria de cohesió.
5. Que correspon a la Comunitat Valenciana promoure la investigació científica i tècnica, en virtut de les competències exclusives que en l'esmentada matèria li atorgue l'article 52.2 de l'Estatut d'Autonomia. En concret, a la Conselleria d'Indústria, Comerç i Innovació, i en virtut del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, li corresponen les competències en investigació i innovació tecnològica. En particular, esta conselleria té entre les seues prioritats la coordinació i potenciació de les xarxes i estructures d'articulació entre els agents del sistema regional d'innovació, així com el disseny i la posada en marxa de plans i infraestructures d'investigació industrial, desenrotllament tecnològic i innovació.
6. Que l'Associació d'Investigació de Materials Plàstics i Connexes (AIMPLAS) és una associació d'empreses sense ànim de lucre acollida a la Llei Orgànica 1/2002, de 22 de març, les funcions de la qual es definixen en els seus estatuts i les actuacions de la qual van dirigides entre altres fins a contribuir a la promoció i execució de la investigació i el desenrotllament, d'acord amb els criteris de l'interés general; i orienta la seua activitat a impulsar la innovació tecnològica de les empreses i la transferència d'I+D+I desenrotllada pels organismes d'investigació de la Comunitat Valenciana.
7. Que l'Associació d'Investigació de Materials Plàstics i Connexes (AIMPLAS), per a executar este projecte, se sotmetrà al que s'ha disposat en la Llei 30/2007, de 30 d'octubre, de Contractes del Sector Públic.
8. Que el Ministeri de Ciència i Innovació, a través de la Direcció General d'Investigació i Gestió del Pla Nacional d'I+D+i, gestiona fons del Fons Europeu de Desenrotllament Regional (FEDER) destinats a finançar actuacions dirigides a afavorir el desenrotllament regional a través de la investigació.
9. Que el Ministeri de Ciència i Innovació i la Comunitat Autònoma Valenciana han analitzat els projectes d'infraestructures científiques que responen a les necessitats de desenrotllament econòmic de la comunitat autònoma i consideren que han de ser objecte de cofinançament pel FEDER aquells amb una capacitat més gran de transformar els resultats de la investigació en productes i servicis d'alt valor afegit.
Per tot això, les parts acorden celebrar el present conveni que es regirà per les següents:
Clàusules
Primera. Objecte del conveni
L'objecte del present conveni és la selecció de projectes d'infraestructures científiques que han de ser objecte de cofinançament pel FEDER per respondre a les necessitats de desenrotllament econòmic de la regió i tenir capacitat de transformar els resultats de la investigació en productes i servicis d'alt valor afegit.
També és objecte del present conveni l'establiment de les obligacions i els drets de l'organisme beneficiari dels fons FEDER aplicats per a l'execució dels projectes seleccionats.
Segona. Projectes seleccionats
Els projectes d'infraestructures que es portaran a cap són els assenyalats en l'annex I.
Tercera. Pressupost, finançament i compromisos de les parts
El Ministeri de Ciència i Innovació es compromet que el projecte seleccionat siga cofinançat pel FEDER amb fons assignats a la Direcció General d'Investigació i Gestió del Pla Nacional d'I+D+I, en concret a càrrec de la categoria de despesa 02, del Programa Operatiu FEDER 2007-2013 d'Investigació, Desenrotllament i Innovació per i per a Benefici de les Empreses - Fons Tecnològic, en una quantia del 70% de l'import de la despesa total elegible de les actuacions pressupostades en el quadre resum del Pla d'Actuacions i Aportacions que ascendixen a 4.791.717,00 euros; per tant, l'aportació del FEDER serà 3.354.201,90 euros.
1. A fi de garantir l'execució dels projectes i evitar la possible pèrdua de recursos comunitaris assignats a l'Estat espanyol per aplicació de l'article 93 del Reglament (CE) núm. 1.083/2006, del Consell, d'11 de juliol de 2006, el Ministeri de Ciència i Innovació avançarà a l'Associació d'Investigació de Materials Plàstics i Connexes (AIMPLAS), l'import corresponent al cofinançament de FEDER. Així mateix, concedirà un préstec a favor del dit organisme per l'import necessari per a completar el 100% del cost total elegible dels projectes. Tant la bestreta com el préstec es realitzaran a càrrec de la partida pressupostària 97.80.582S.775.
2. La Conselleria d'Indústria, Comerç i Innovació de la Generalitat Valenciana aportarà, a través de l'IMPIVA (Institut de la Petita i Mitjana Indústria de la Generalitat Valenciana), el cofinançament nacional (30% del cost total elegible) a través de línies nominatives anuals al llarg de deu exercicis pressupostaris, que inclouen el compliment per part de l'Associació d'Investigació de Materials Plàstics i Connexes (AIMPLAS) dels requisits legals per a ser beneficiària. El pagament de l'esmentat finançament al beneficiari s'efectuarà durant el període de devolució del préstec en el tram de cofinançament nacional, després de la justificació prèvia de les despeses realitzades i amb el límit de la quota anual corresponent segons la taula d'amortitzacions de l'annex II. El finançament previst queda condicionat a l'existència de consignació pressupostària, adequada i suficient, que amb esta finalitat destine la Generalitat en les corresponents lleis de pressupostos.
3. L'Associació d'Investigació de Materials Plàstics i Connexes (AIMPLAS), que serà la beneficiària de les ajudes FEDER, es compromet a realitzar les actuacions i a efectuar les despeses elegibles compromeses per a la finalitat amb què apareixen en el quadre resum del Pla d'Actuacions i Aportacions i en l'annex I del conveni, per un import de 4.791.717,00 euros, i a justificar-les davant la Direcció General d'Investigació i Gestió del Pla Nacional d'I+D+I en els distints períodes de certificació que té establits, d'acord amb la normativa nacional i comunitària sobre fons FEDER. Així mateix, s'obliga a tornar el préstec que se li concedisca i, si és el cas, la bestreta, en els termes que es pacten en la clàusula cinquena.
Resum del Pla d'Actuacions i de les aportacions del FEDER

\* \* \* \* \*
Resumen del Plan de Actuaciones y de las aportaciones del FEDER
4. L'Associació d'Investigació de Materials Plàstics i Connexes (AIMPLAS), en la condició de beneficiària, tindrà l'obligació de justificar a la Direcció General d'Investigació i Gestió del Pla Nacional d'I+D+I les despeses elegibles realitzades en l'execució dels projectes, i haurà de complir la normativa comunitària que regula els fons estructurals i en particular el FEDER i les instruccions que, en aplicació de l'esmentada normativa, establisquen la Comissió Europea, la mateixa Direcció General d'Investigació i Gestió del Pla Nacional d'I+D+I, i també l'Autoritat de Gestió i el Comité de Seguiment del Programa Operatiu.
5. L'Associació d'Investigació de Materials Plàstics i Connexes (AIMPLAS), en la condició de beneficiària, es compromet a facilitar a l'IMPIVA, amb anterioritat al primer pagament corresponent al cofinançament nacional, una còpia de la liquidació finalment acceptada i certificada per la Direcció General d'Investigació i Gestió del Pla Nacional d'I+D+i, així com a donar compte de les minoracions o revocacions que li pogueren ser aplicades amb posterioritat per qualsevol dels organismes de gestió dels fons comunitaris.
Quarta. Subjecció a la normativa FEDER
Les despeses que es justifiquen a la Direcció General d'Investigació i Gestió del Pla Nacional d'I+D+I estaran incloses entre les considerades elegibles per la normativa europea per als fons FEDER. Així mateix, hauran de respondre per la totalitat de la despesa elegible i ajustar-se a tot el que es disposa en l'esmentada normativa.
El suport a esta actuació serà compatible amb els d'altres ajudes o subvencions, qualsevol que en siga la naturalesa i l'entitat que les concedisca, sempre que conjuntament no superen el cost total de l'actuació subvencionada, ni el cofinançament FEDER supere el 70% del total, i es respecte la normativa comunitària en esta matèria. Caldrà comunicar a la Direcció General d'Investigació i Gestió del Pla Nacional d'I+D+I, si és el cas, tant l'import de les mencionades ajudes com l'origen.
Cinquena. Amortització del préstec i de la bestreta reemborsable
L'Associació d'Investigació de Materials Plàstics i Connexes (AIMPLAS) tornarà al Ministeri de Ciència i Innovació el préstec concedit (1.437.515,10 euros) i el FEDER compensarà la bestreta corresponent a l'aportació comunitària (3.354.201,90 euros).
1) Devolució del préstec concedit pel Ministeri de Ciència i Innovació (1.437.515,10 euros): el termini d'amortització serà de deu anys, mitjançant reemborsos anuals, amb una carència de tres anys, segons el quadre d'amortització que s'inclou com a annex II. El tipus d'interés serà del 0%.
2) Devolució de l'aportació FEDER anticipada pel Ministeri de Ciència i Innovació (3.354.201,90 euros): el lliurament de l'ajuda provinent del FEDER es realitzarà en formalització, sense eixida física de fons, i s'aplicarà a l'amortització de la bestreta reemborsable. Si els fons FEDER percebuts no foren suficients per a amortitzar els fons avançats, el beneficiari ingressarà la diferència en el Tresor Públic abans del transcurs de dos anys comptats des de la data de finalització del termini d'execució dels projectes indicat en la clàusula huitena.
L'Associació d'Investigació de Materials Plàstics i Connexes (AIMPLAS), que no està sotmesa a règim pressupostari públic, registrarà d'acord amb els principis comptables que li siguen d'aplicació, l'ingrés dels fons la contrapartida dels quals és un deute.
Quan es reben els fons del FEDER, la Direcció General d'Investigació i Gestió del Pla Nacional d'I+D+I ho comunicarà a l'associació, de manera que podran reconéixer la subvenció rebuda de la Unió Europea mitjançant el seu registre d'acord amb els principis comptables que li són d'aplicació, cosa que al seu torn permetrà cancel·lar el corresponent deute.
Sisena. Seguiment i avaluació
Per a garantir la correcta execució i el seguiment del que s'ha pactat en este conveni es constituirà una Comissió de Seguiment integrada per dues persones designades pel Ministeri de Ciència i Innovació, dues designades per la Conselleria d'Indústria, Comerç i Innovació i, d'acord amb el que s'ha disposat en l'article 27.1.b) de la Llei 6/ 1997, de 14 d'abril, d'Organització i Funcionament de l'administració General de l'Estat, una designada per la Delegació de Govern a la Comunitat Valenciana. Les persones designades pel Ministeri de Ciència i Innovació seran nomenades per la Direcció General d'Investigació i Gestió del Pla Nacional d'I+D+I. La presidència de la Comissió correspon al Ministeri de Ciència i Innovació, a través de la Direcció General d'Investigació i Gestió del Pla Nacional d'I+D+I sense vot de qualitat.
Esta comissió farà el seguiment de les actuacions del conveni i resoldrà els dubtes i les controvèrsies que pogueren sorgir en l'aplicació i interpretació de les clàusules del conveni. La Comissió de Seguiment es reunirà totes les vegades que ho sol·licite algun dels seus membres.
Setena. Entrada en vigor, duració i resolució del conveni
El present conveni entrarà en vigor en el moment de la firma i la finalitzarà la vigència quan s'hagen complit totalment les obligacions de les parts.
Seran causes de resolució les següents:
a) L'acord exprés i escrit de les parts.
b) L'incompliment per alguna de les parts de qualsevol de les prescripcions incloses en este conveni, cosa que serà comunicada per aquella que la invoque a la resta de manera fefaent, després de l'audiència prèvia d'estes i amb un mes d'antelació.
c) La denúncia escrita formulada per qualsevol de les parts amb una antelació mínima de dos mesos respecte de la data en què es vulga considerar finalitzat.
Si l'incompliment fóra imputable a l'organisme beneficiari o fóra este el que formulara la denúncia, haurà de tornar l'import no invertit amb els interessos de demora corresponents a l'import no invertit pel temps que haja estat a la seua disposició, tant de la quantitat anticipada com del préstec, en els termes que determine la Direcció General d'Investigació i Gestió del Pla Nacional d'I+D+I sense perjudici del tractament que, respecte a la destinació dels fons de la Unió Europea, establisca la normativa comunitària.
Quant a la forma en què hauran de concloure's els projectes, s'actuarà d'acord amb les normes específiques reguladores del FEDER i els Fons Estructurals.
Huitena. Termini d'execució dels projectes
El projecte identificat en l'annex I haurà de finalitzar-ne l'execució abans del 31 de desembre del 2012. Este termini podrà ser prorrogat pel Ministeri de Ciència i Innovació a sol·licitud raonada de l'organisme beneficiari.
Novena. Publicitat de les actuacions
Les parts firmants es comprometen a fer constar la col·laboració del Ministeri de Ciència i Innovació i de la Generalitat Valenciana en totes les activitats informatives o de promoció en relació amb les actuacions previstes en este conveni. Així mateix, es comprometen a observar estrictament la normativa aplicable en matèria de publicitat dels Fons Estructurals que cofinançen les actuacions.
Desena. Règim jurídic i resolució de controvèrsies.
Este conveni és de caràcter administratiu, dels previstos en l'article 4.1.c) de la Llei 30/2007 de 30 d'octubre, de Contractes del Sector Públic, per la qual cosa queda fora del seu àmbit d'aplicació, sense perjudici de l'aplicació dels principis i criteris que s'hi contenen per a resoldre els dubtes i les llacunes que pogueren produir-se.
Les controvèrsies sobre la interpretació i execució del present conveni de col·laboració seran resoltes de mutu acord entre les parts en la Comissió prevista en la clàusula sisena del conveni. Si no es poguera aconseguir el dit acord, les possibles controvèrsies hauran de ser resoltes en la forma prevista en la Llei 29/1998, de 13 de juliol, Reguladora de la Jurisdicció Contenciosa Administrativa.
Com a prova de conformitat, les parts firmen el present conveni en triple exemplar i amb un únic efecte, al lloc i en la data indicats.
Por la Asociación de Investigación de Materiales Plásticos y Conexas (AIMPLAS)
José Antonio Costa Mocholí
Director Gerente de la Asociación de Investigación de Materiales Plásticos y Conexas (AIMPLAS)
Por la Asociación de Investigación de Materiales Plásticos y Conexas (AIMPLAS)
Jaime Pujol Palés
Presidente de la Asociación de Investigación de Materiales Plásticos y Conexas (AIMPLAS)
Por la Generalitat Valenciana
Vicente Rambla Momplet
Conseller de Industria, Comercio e Innovación y Vicepresidente primero del Consell
Ministeri de Ciència i Innovació
Cristina Garmendia Mendizábal
Ministra de Ciència i Innovació
ANNEX I
AL Conveni entre el Ministeri de CiÈncia I INNOVACIÓ, LA generalitat valenciana I L'ASSOCIACIÓ D'INVESTIGACIÓ DE MATERIALS PLÀSTICS I CONNEXES (AIMPLAS), EN LA SELECCIÓ I EXECUCIÓ DEL PROJECTE "Construcció del CentrE de DesENROTLLAMENT de NOUS Materials Composites I Nanocomposites I Equipament CientIficoTecnolÒgic d'ESTE", COFINANÇAT PEL FEDER.
Introducció
El projecte naix com a ampliació a les instal·lacions actuals de l'Associació d'Investigació de Materials Plàstics i Connexes (AIMPLAS), per l'augment constant de la demanda de nous projectes d'investigació en I+D+I que ha experimentat el centre en els últims 5 anys.
En ser una de les línies d'investigació més importants d'AIMPLAS el desenrotllament de materials composites, i un dels camps en què més potencial podrien tenir, el de la construcció, es va pensar de construir un edifici quasi exclusivament (més del 98%) amb estos materials. Així, s'aconseguirà un doble objectiu; d'una banda impulsar la I+D en materials composites i, d'una altra, demostrar que el seu ús en la construcció d'edificis és completament viable i segur, servint com a demostrador per a potenciar la seua aplicació en el sector.
Les singularitats d'este projecte de construcció són diverses i no vistes fins a hui. El més cridaner d'esta construcció és que tots els materials emprats per a la seua execució han sigut fabricats a base de composites, des dels fonaments fins a la coberta, passant pels tancaments exteriors i interiors, els quals s'utilitzen com a armadura de reforç o com a estructura i tancament al mateix temps. Els materials composites requerixen un menor consum d'energia per a la fabricació que els materials tradicionals. A més, en ser més lleugers es produïxen menys emissions de CO2 en el seu transport i, finalment, s'utilitzaran de plaques solars per a satisfer les necessitats de proveïment energètic de l'edifici.
Amb este nou edifici es potenciarà la capacitat de generació, promoció i difusió de la I+D+I d'AIMPLAS, principalment en les àrees de materials (nanomaterials, materials de fonts renovables, composites, materials intel·ligents) i els seus processos de transformació (compounding, extrusió, injecció, pultrusió, RTM), en incrementar la capacitat física de l'Institut per a l'eficient desenrotllament de les nostres línies estratègiques d'investigació. Açò redundarà en una major capacitat de transferència de les últimes tecnologies de transformació de materials plàstics a les empreses del sector, així com de les últimes novetats en tot el que es referix a materials plàstics de més valor afegit i la seua utilització en noves aplicacions en sectors com ara: envàs, aeronàutic, automoció, construcció, mèdic. Tot això contribuirà a l'augment de la competitivitat de les empreses, tant de la Comunitat Valenciana com de la resta d'Espanya, i els proporcionarà una millor posició en un mercat globalitzat altament competitiu.
Amb el nou edifici i la dotació en equipament prevista, AIMPLAS podrà continuar augmentant el núm. de projectes d'I+D+I realitzats anualment i, per tant, augmentar la capacitat de transferència de coneixement i tecnologies a les empreses del sector plàstic. D'esta manera es continuarà potenciant la participació i la cooperació de les empreses valencianes en projectes d'I+D+I, com a factor diferenciador essencial enfront dels competidors, que permetrà oferir nous productes d'alt valor afegit.
Com s'ha indicat anteriorment, la major implicació d'AIMPLAS en xarxes d'investigació, grups d'excel·lència i plataformes tecnològiques ha facilitat, d'una banda, un increment en la participació de les pimes valencianes del sector plàstic en projectes d'I+D+I, i d'altra banda la col·laboració amb universitats, centres tecnològics i altres agents del Sistema de Ciència i Tecnologia; i ha augmentat la capacitat d'AIMPLAS d'actuar com a interfície entre estos agents i les empreses.
L'expansió tant en personal com en infraestructures que ha experimentat AIMPLAS en els últims anys és resultat, principalment, de la creixent participació en projectes d'I+D+I i en xarxes d'investigació i plataformes tecnològiques de col·laboració. A tall d'il·lustratiu, d'un projecte europeu que es duia a terme l'any 2001, la xifra s'ha incrementat a 15 projectes europeus en marxa al llarg del 2008. En total, AIMPLAS ha participat en 40 projectes europeus/internacionals durant el període 2001-2008.
Per tot el que s'ha exposat, el projecte de construcció del nou edifici i el seu equipament per al desenrotllament d'activitats d'I+D+I en materials plàstics de major valor afegit i processos de transformació innovadors, així com la seua utilització en noves aplicacions en sectors com ara envàs, aeronàutic, automoció, construcció i mèdic, és fonamental per a garantir i incrementar l'aportació d'AIMPLAS a la creació de valor al teixit empresarial valencià i nacional.
ObjeCTIU GENERAL
Durant l'últim any (2008), AIMPLAS ha presentat 212 projectes d'I+D+I a les distintes administracions a nivell europeu, nacional i autonòmic, i ha aconseguit aprovació i finançament per a 114. En els projectes aprovats participen 147 empreses, de les quals 121 estan ubicades a la Comunitat Valenciana (CV). Este fet, juntament amb la participació cada vegada més gran d'AIMPLAS en xarxes i plataformes, tant nacionals com europees, ha facilitat una major implicació de les empreses de la CV en projectes d'I+D+I. En el cas dels projectes europeus, segons dades publicades pel CDTI, AIMPLAS és el centre tecnològic de la CV que més grans retorns ha aconseguit tant en el VI Programa Marc ja finalitzat, com en els dos anys que porta en vigor el VII.
Amb el nou edifici i la dotació en equipament prevista, AIMPLAS podrà continuar augmentant el nombre de projectes d'I+D+I realitzats anualment i, per tant, augmentar la capacitat de transferència de coneixement i tecnologies a les empreses del sector plàstic. D'esta manera es continuarà potenciant la participació i la cooperació de les empreses valencianes en projectes d'I+D+I, com a factor diferenciador essencial enfront dels competidors, que permet oferir nous productes d'alt valor afegit.
Com s'ha indicat anteriorment, la major implicació d'AIMPLAS en xarxes d'investigació, grups d'excel·lència i plataformes tecnològiques ha facilaitat, d'una banda un increment en la participació de les pimes valencianes del sector plàstic en projectes d'I+D+I i, d'altra banda la col·laboració amb universitats, centres tecnològics i altres agents del Sistema de Ciència i Tecnologia; i ha augmentat la capacitat d'AIMPLAS d'actuar com a interfície entre estos agents i les empreses.
L'expansió tant en personal com en infraestructures que ha experimentat AIMPLAS en els últims anys és resultat, principalment, de la creixent participació en projectes d'I+D+I i en xarxes d'investigació i plataformes tecnològiques de col·laboració. A tall il·lustratiu, d'un projecte europeu que es duia a terme el 2001, la xifra s'ha incrementat a 15 projectes europeus en marxa al llarg del 2008. En total, AIMPLAS ha participat en 40 projectes europeus/internacionals durant el període 2001-2008.
Per tot el que s'ha exposat, el projecte de construcció del nou edifici i el seu equipament per al desenrotllament d'activitats d'I+D+I en materials plàstics de superior valor afegit i processos de transformació innovadors, així com la seua utilització en noves aplicacions en sectors com ara envàs, aeronàutic, automoció, construcció i mèdic, és fonamental per a garantir i incrementar l'aportació d'AIMPLAS a la creació de valor al teixit empresarial valencià i nacional.
AIMPLAS és actualment l'únic centre tecnològic a Espanya les activitats d'I+D dels qual estan dirigides amb exclusivitat als materials plàstics i els seus processos de transformació. Podem trobar altres centres tecnològics, grups d'investigació universitaris i OPI que també realitzen activitats d'I+D relacionades amb materials polimèrics; no obstant això, en el cas dels centres tecnològics es tracta d'activitats més verticals, en el sentit que estan enfocades a sectors molt concrets (construcció, automoció, embalatge, alimentació, joguets,?), a materials en general (instituts de materials) o també molt focalitzats en investigació bàsica sobre materials polimèrics, cas més típic de grups universitaris o del CSIC. Amb tots els tipus d'organismes es mantenen col·laboracions a través de diferents instruments i s'obtenen interessants sinergies. El factor diferenciador d'AIMPLAS enfront d'estos organismes radica en l'alt grau d'especialització dels seus investigadors, l'alta dotació d'equipament específic de transformació de polímers i compostos polimèrics i, finalment, la vocació d'aplicabilitat dels coneixements generats en la I+D per a la millora de la competitivitat de la indústria del plàstic.
L'equipament disponible actualment és complementari al que se sol·licita en el present projecte, exceptuant-ne dos dels equips (GC-FID i termosegelladora de laboratori) que se substituïxen per obsolèscencia. La resta d'equipament sol·licitat cobrix necessitats detectades per a abordar nous projectes (cas dels equips de caracterització de materials funcionalitzats) o bé s'amplia la capacitat en experiències prèvies.
Convé destacar en este punt que l'activitat d'AIMPLAS en I+D, tant en l'àmbit nacional com internacional, és molt àmplia i, per tant, l'impacte científic i tecnològic de les noves adquisicions queda assegurat mentre es continue amb la tendència d'èxit actual en convocatòries competitives.
ObjeCtiUS específics
Amb l'ampliació a les instal·lacions actuals de l'Associació d'Investigació de Materials Plàstics i Connexes (AIMPLAS) i l'equipament de què es dotarà l'edifici, es potenciarà la realització d'activitats d'I+D+I enfocades al desenrotllament de nous materials (nanomaterials, materials de fonts renovables, composites, materials intel·ligents) i a la innovació en els seus processos de transformació (compounding, extrusió, injecció, pultrusió, RTM).
El més cridaner d'esta construcció és que tots els materials emprats per a la seua execució han sigut fabricats a base de composites, des dels fonaments fins a la coberta, passant pels tancaments exteriors i interiors, els quals s'utilitzen com a armadura de reforç o com a estructura i tancament al mateix temps.
L'equipament a adquirir estarà dedicat a projectes d'I+D+I dins de les línies estratègiques d'AIMPLAS. El nou edifici disposarà d'un espai on s'ubicarà l'equipament general més pesant (principalment equipament de transformació). Este espai es compartimentarà de manera reversible segons les necessitats dels projectes (confidencialitat, seguretat, espai útil necessari, etc.) i requerirà, a més de l'equipament específic de la investigació, d'elements que faciliten la manipulació de grans càrregues com els propis equips en alguns casos i els elements auxiliars com motles, dosificadors i altres equips perifèrics. La principal inversió es realitzarà en un pont grua de 5 t.
Un altre equipament serà :
- Equipament de mesclat y caracterització reològica.
- Equipament de caracterització química.
- Equipament de transformació.
- Finalment, s'adquirirà una sèrie d'equipament que completa el ja existent per la conformació de composites de matriu termoestable. Es preveu l'adquisició d'un forn de cura de gran capacitat (500 l) amb rang de temperatura fins a 400ºC, a fi de permetre la cura de prepregs especials, principalment en base epoxi. De la mateixa manera, s'adquirirà una premsa per a preparació de laminats (1000 kN, 500x500 mm) en condicions de buit que permetrà preparar laminats tenint en compte com a variables d'estudi la pressió (incloent-hi cicles), la temperatura i el buit.
Per a assegurar que els treballs es fan amb les màximes mesures de seguretat per als investigadors, especialment en els treballs realitzats amb nanopartícules, es disposarà de sistemes d'extracció i filtratge especials tant portàtils com fixos, de manera que puguen ser utilitzats amb la màxima versatilitat en els processos de transformació que puguen produir la generació de partícules en l'ambient de treball.
L'ampliació de l'edifici té una planta en forma de L, de 50 m d'ample per 42 m de llarg, amb una superfície total construïda de
3.942m2. Està compost per dues plantes de 1.314m2 i un forjat sanitari amb la mateixa superfície. En la planta baixa s'instal·larà la planta pilot i els laboratoris i en la primera planta s'instal·laran les oficines i els despatxos.
La planta primera d'oficines i despatxos és un espai totalment diàfan sense pilars interiors, pel fet que, en ser la coberta autoportant, no necessita pilars, i fa una llum de 50m per 42m. Part d'esta planta es destinarà també per a fer-la servir com a saló d'actes. La sobrecàrrega d'ús d'esta planta és de 350kg/m2.
En la planta baixa s'han establit espais entre pilars de 10m ja que la sobrecàrrega d'ús establida és de 500kg/m2. Finalment, els llums al forjat sanitari i de la fonamentació són de 5m. En la figura següent s'observa una secció transversal de l'edifici.
El nou edifici permetrà augmentar la capacitat d'I+D+I de l'Institut més d'un 30% en els pròxims 4 anys, tant en nombre de projectes com en personal investigador, la qual cosa implicaria comptar amb unes 28 persones més entre personal d'investigació i de suport.
Una vegada descrita la geometria, a continuació es presenten les principals característiques que s'han inclòs en el projecte de construcció de l'edifici i que, amb tota seguretat, el convertiran en un edifici emblemàtic no sols a la Comunitat Valenciana, sinó en els 'àmbits nacional i europeu, pel seu caràcter absolutament innovador en la utilització de materials composites.
La principal singularitat n'és l'execució quasi total amb composites (més del 98%). Tant el fonaments com tota l'estructura de formigó armat (jàssera, pilars i forjats) que sostindrà l'edifici, seran executades amb armadures de composites i, a més, amb la peculiaritat que totes les barres podran treballar a compressió. En l'edificació actual les barres de formigó armat són d'acer corrugat i, només de forma puntual, en alguna infraestructura, s'ha començat a executar amb barres de composites, treballant exclusivament a flexió, no a compressió com sí que ocorrerà en este edifici.
Un altre aspecte que proporcionarà una singularitat excepcional a este edifici seran les façanes. Estes s'executaran amb un sistema de pannells de tancament en composites pultrusionats que s'utilitzaran a més per a la coberta en la qual s'integraran els pannells fotovoltaics i que serà autoportant en forma de volta de canó.Destacable també serà la façana principal que serà construïda per mitjà de pannells de vidre picat, unit amb resines i reforços de fibra especials i que estarà rematada amb cinc anells de composite de 10,8 m de diàmetre. Estos pannells de vidre produiran uns espais interiors traslluïts, per a aprofitar la llum exterior en la il·luminació natural de l'edifici. En la figura següent s'observa el detall de la façana principal.
La instal·lació fotovoltaica ha sigut pensada dins d'un marc d'arquitectura sostenible aprofitant l'orientació de l'edifici. S'ha desenrotllat un tipus de coberta on estarà totalment integrat el sistema fotovoltaic de plaques solars que proporcionarà electricitat per a consum propi i per a la venda dels excedents.
En conclusió, es tracta d'un edifici singular i nou que trenca amb les línies constructives actuals i planteja nous reptes arquitectònics. Un edifici per a I+D+I projectat tot amb materials composites.
ObjeCtiUS científics
El present projecte té dos objectius principals totalment alineats amb les línies d'investigació que l'Institut ha portat a cap en els últims anys i que seran fonamentals en el seu desenrotllament a mitjà i llarg termini. El primer és l'ampliació de les instal·lacions actuals de l'Associació d'Investigació de Materials Plàstics i Connexes (AIMPLAS). L'ampliació de l'edifici té una planta en forma de L, de 50 m d'ample per 42 m de llarg, amb una superfície total construïda de 3.942 m2. Posseïx dues plantes de 1.314 m2 i un forjat sanitari amb la mateixa superfície. Tota la superfície està dividida en una primera planta on s'instal·laran les oficines i despatxos, i una planta baixa que s'utilitzarà com a planta pilot i laboratoris en general.
El segon és l'equipament de què es dotarà l'edifici, que s'utilitzarà en la realització d'activitats d'I+D+I, enfocades al desenrotllament de nous materials (nanomaterials, materials de fonts renovables, composites, materials intel·ligents) i a la innovació en els seus processos de transformació (compounding, extrusió, injecció, pultrusió, RTM). S'inclourà també l'equipament de laboratori necessari per a l'adequada caracterització dels materials desenrotllats amb l'objectiu d'aprofundir en la comprensió i intentar modelitzar la relació entre estructura, processament i propietats finals d'estos.
D'una banda, en ser el desenrotllament de materials composites una de les línies d'investigació més importants d'AIMPLAS, i la construcció un dels camps on més potencial podrien tenir, es va pensar de construir un edifici quasi exclusivament (més del 98%) amb estos materials, incloent-hi una infinitat de novetats no vistes fins a hui, ni tan sols en l'àmbit mundial. D'esta manera s'aconseguirà un doble propòsit; impulsar la I+D+I en materials composites i, a més, demostrar que el seu ús en la construcció d'edificis és completament viable i segur, servint com a demostrador per a potenciar-ne l'aplicació en el sector tant en estructures com en tancaments.
D'altra banda, amb este nou edifici augmentarà fins un 50% la capacitat de generació, promoció i difusió de la I+D+I d'AIMPLAS ne incrementar la capacitat física de l'institut per a l'eficient desenrotllament de les seues línies estratègiques d'investigació. En el nou edifici s'executaran projectes d'I+D+I per al desenrotllament de nous materials relacionats amb les línies d'investigació de l'institut en nanomaterials, materials de fonts renovables, composites i materials intel·ligents. També es treballarà en la millora dels processos de transformació relacionats amb tecnologies de compounding, extrusió, injecció, pultrusió i RTM. Estos projectes estaran enfocats al desenrotllament de noves aplicacions de productes plàstics amb alt valor afegit en sectors com ara l'envàs, aeronàutic, automoció, construcció i mèdic. Estes són línies d'investigació en què AIMPLAS ha desenrotllat projectes d'I+D+I des de fa més de 8 anys, com és el cas dels materials de fonts renovables o en aquelles en què està començant a desenrotllar, com és el cas dels materials intel·ligents.
Les singularitats d'este projecte de construcció són diverses i no vistes fins a hui. El més cridaner d'esta construcció és que tots els materials emprats per a l'execució han sigut fabricats a base de composites, des del fonaments fins a la coberta, passant pels tancaments exteriors i interiors, els quals s'utilitzen com a armadura de reforç o com a estructura i tancament al mateix temps.
L'equipament a adquirir serà dedicat a projectes d'I+D dins de les línies estratègiques d'AIMPLAS que es definixen a continuació i d'acord amb el que es detalla en cada una d'estes, si així aplica.
No s'ha detallat l'oportunitat d'aplicació de l'equipament general (pont grua i sistemes d'extracció) per la seua falta d'especificitat.
Desenrotllament de materials polimèrics:
Materials de fonts renovables : biodegradables, biopolímers, biomaterials híbrids, fibres i càrregues naturals, materials basats en cel·lulosa, additius d'origen natural
- Equipament relacionat: cromatografia GC amb detector FID, Equipament de bufament de cossos buits (5 capes).
Nanocomposites i funcionalització de nanopartícules: CNT, nanoargiles, GANF, nanometalls, nanoòxids metàl·lics.
- Equipament relacionat: espectròmetre UV/V, cromatografia GC amb detector FID, sistema mesclador i de mesura de nanocompostos polimèrics en fosa.
Materials resistents al foc i supressors de fum:
- Equipament relacionat:
Espectròmetre UV/V, cromatografia GC amb detector FID, sistema mesclador i de mesura de nanocompostos polimèrics en fosa.
Millora del processament de materials polimèrics:
Dispersió i reologia de mescles: compounding de polímers termoplàstics i formulació de resines termoestables.
- Equipament relacionat: sistema mesclador i de mesura de nanocompostos polimèrics en fosa.
Estructures multifuncionals: CO-extrusió, co-injecció, laminació, recobriments.
- Equipament relacionat: termosegelladora de laboratori, equipament de bufament de cossos buits (monocapa i multicapes).
Desenrotllament de sistemes de cura avançats en composites
- Equipament relacionat: forn de cura de gran capacitat, premsa per a preparació de laminats.
PresSupOST DE CONSTRUCCIÓ

Desenrotllament de processos singulars
Tecnologia ultrasons per a reducció viscositat, utilització de CO2 per a reducció de viscositat, eliminació de volàtils i escumació física.
- Equipament relacionat: cromatografia GC amb detector FID.
Extrusió reactiva
Funcionalització de polímers, compatibilització de mescles.
- Equipament relacionat: espectròmetre UV/V, cromatografia GC amb detector FID, sistema mesclador i de mesura de nanocompostos polimèrics en fosa.
Desenrotllament de nous productes
Envasos actius i intel·ligents : tecnologies avançades de conservació i envasament: RFID, sensors d'estanquitat i temperatura, alliberament controlat o captació de substàncies.
- Equipament relacionat: termosegelladora de laboratori, equipament de bufament de cossos buits (5 capes).
Productes basats en materials reciclats
- Equipament relacionat: equipament de bufament de cossos buits (5 capes).
PreSsupOst D'EQUIPAMENT:

\* \* \* \* \*
Presupuesto DE CONSTRUCCIÓN

Presupuesto DE EQUIPAMIENTO:
